OpenLLM-France/wikimedia huggingface dataset:
# Guillem Roca i Seguí

Guillem Roca i Seguí (1742-1813) fou un poeta satíric mallorquí de la Il·lustració, cèlebre pels seus versos costumistes, on alternava diversos registres lingüístics per donar més versemblança als retrats literaris de tipus socials. Algunes de les seves composicions més cèlebres es recullen a Romances per plorar rient o per riure plorant.

## Referències

* ↑ Rossich, A., "La literatura del set-cents", dins d'Història de la cultura catalana, volum III, ed. 62, 1996
* ↑ «Guillem Roca i Seguí». Gran Enciclopèdia Catalana. Barcelona: Grup Enciclopèdia Catalana.
# Perlesta golconda

Perlesta golconda és una espècie d'insecte plecòpter pertanyent a la família dels pèrlids. que es troba a Nord-amèrica: Illinois, Iowa, Missouri i Nebraska, incloent-hi el riu Ohio.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ DeWalt & Stark, 1998. A: DeWalt, Stark & Harris. Perlesta golconda (Plecoptera: Perlidae), a new stonefly species from Illinois. Ent. News 109(5):315.
* 1 2 Catalogue of Life (anglès)
* ↑ The Taxonomicon (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ A Review of the Stoneflies of the Rock River, Illinois Arxivat 2016-03-03 a Wayback Machine. (anglès)
* ↑ DeWalt, R.E., B.P. Stark, & M.A. Harris, 1998. Perlesta golconda (Plecoptera: Perlidae), a new stonefly species from Illinois. Entomological News, 109:315–317.
* ↑ GBIF (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Flyfishing Entomology - North American Stoneflies (anglès)
* ↑ Taxonomic and Distributional Notes on Perlesta teaysia, P. Golconda, and P. Shawnee (Plecoptera: Perlidae) (anglès)
* ↑ Plecoptera Species File (Version 1.1/4.0) (anglès)
* ↑ NatureServe (anglès)
* ↑ Stoneflies of the United States (anglès)
* ↑ Updates to the Stonefly Fauna of Illinois and Indiana (anglès)

## Enllaços externs

* Flickr (anglès)
# Les Viles

«Les Viles» té aquests significats:
* Les Viles (el Bruc), masia del Bruc
* Les Viles (Rupit i Pruit), masia de Rupit
* Les Viles (Saldes), masia de Saldes
* Les Viles (Sora), masia de Sora
* Les Viles (Torà), masia de Torà
# Demasiado jóvenes

Demasiado jóvenes és una pel·lícula argentina de 1958, dirigida per Leopoldo Torres Ríos. Va ser protagonitzada per Oscar Rovito i Bàrbara Mujica. Estrenada el 13 de març de 1958, al cinema Òpera de Buenos Aires. Va rebre esment especial com a millor pel·lícula de parla espanyola al Festival Internacional de Cinema de Sant Sebastià.

## Argument

El jove Luis, que estudia pintura a l'Escola de Belles Arts, espera cada dia el seu autobús al costat d'una bústia. Veu passar Aida, una noia de família modesta que somia convertir-se en una pianista virtuosa. Els dos adolescents acaben coneixent-se i Luis acompanya Aida a un concert del famós pianista Pablo Barros. Aquest no és insensible a l'encant d'Aida, cosa que desperta la gelosia de Luis. Un vespre, després d'anar a un bar a causa del despit amorós, coneix la jove que es presenta com a model nua a la seva escola i l'acompanya a casa seva.

## Actors

* Oscar Rovito, Luis
* Bárbara Mujica, Aída
* Rodolfo Zenner, Paolo
* Félix Robles, Padre de Luis
* Ana Casares, La model
* Menchu Quesada, Professora de piano
* Miguel Dante, Professor de pintura
* Félix Ribero, Policia
* Lina Rosellini, Rosita
* Andrea Roma, La nena de les cartes
* Dora Patiño, germana de Luis
* Lautaro Murúa, Pablo Barros
* Alba Mujica, Senyora a la que festeja Luis

## Premis

* Festival Internacional de Cinema de Sant Sebastià (1958): Menció especial com a millor pel·lícula en castellà

## Referències

* ↑ Premis i Jurats al web del Festival de Sant Sebastià
* ↑ Demasiado jóvenes a avoir-alire.com

## Enllaços externs

* Demasiado jóvenes a Youtube
# Ana Caterina Morariu

Ana Caterina Morariu (Cluj-Napoca, 20 de novembre de 1980) és una actriu nascuda a Romania i nacionalitzada italiana.

## Biografia

Nascuda a Cluj-Napoca, filla de la ballarina Marineta Rodica Rotaru, de petita es va traslladar a Itàlia amb la seva mare, vivint entre la Toscana i Calàbria. Es va graduar al Centre Experimental de Cinema a Roma el 2002, i el mateix any va iniciar la seva carrera en produccions teatrals.
Va aconseguir reconeixement al seu país a mitjans de la dècada de 2000 amb una sèrie d'importants participacions en sèries de televisió i telefilms. Més endavant, va interpretar el paper de Casa Cressay a la minisèrie francesa de 2005 Les Rois maudits. L'any següent, va obtenir una nominació a un Premi David di Donatello en la categoria de millor actriu per a la pel·lícula de Carlo Verdone Il mio miglior nemico.

## Filmografia
### Cinema

* 2004 : Ocean's Twelve de Steven Soderbergh
* 2005 : Quando sei nato non puoi più nasconderti de Marco Tullio Giordana
* 2006 : Era meglio rimanere a casa de Dino Santoro (curtmetratge)
* 2006 : Il mio miglior nemico de Carlo Verdone
* 2008 : Il sangue dei vinti de Michele Soavi
* 2008 : Un attimo sospesi de Peter Marcias
* 2010 : Tutto l'amore del mondo de Riccardo Grandi
* 2015 : Si accettano miracoli d'Alessandro Siani
* 2017 : Due uomini, quattro donne e una mucca depressa d'Anna Di Francisca

### Televisió
#### Telefilms

* 2004 : La fuga degli innocenti de Leone Pompucci
* 2004 : Le cinque giornate di Milano de Carlo Lizzani
* 2005 : De Gasperi, l'uomo della speranza de Liliana Cavani
* 2006 : La buona battaglia - Don Pietro Pappagallo de Gianfranco Albano
* 2006 : La Sacra Famiglia de Raffaele Mertes
* 2009 : Il mistero del lago de Marco Serafini
* 2011 : Sarò sempre tuo padre de Lodovico Gasparini
* 2012 : 6 passi nel giallo : Omicidio su misura de Lamberto Bava

#### Sèries

* 2004 : La omicidi
* 2004 : La tassista de José María Sánchez
* 2004 : Le stagioni del cuore
* 2005 : La maledizione dei Templari de Josée Dayan
* 2007 : War and Peace de Robert Dornhelm
* 2008 : Il commissario De Luca, épisode Estate torbida d'Antonio Frazzi
* 2008 : Donne assassine
* 2009 : Intelligence - Servizi & segreti, de d'Alexis Sweet
* 2011 : Il commissario Zagaria d'Antonello Grimaldi
* 2013 - 2015 : Squadra antimafia - Palermo oggi (temporades cinc, sis i set)
* 2015 - 2018 : Tutto può succedere de Lucio Pellegrini et Alessandro Angelini
* 2017 : Sorelle de Cinzia TH Torrini

### Teatre

* 2002: La notte degli scapoli, de Giovanni Lombardo Radice
* 2012: Il club della ribalta, de Susy Laude

## Referències

* ↑ «Ana Caterina Morariu - Le interviste» (en italià). IlSussidiario.net.
* ↑ «Ana Caterina Morariu | MYmovies». [Consulta: 28 desembre 2019].
* ↑ «Tutto può succedere, Ana Caterina Morariu: "Aspetto una bambina"» (en italià), 24-06-2017. [Consulta: 28 desembre 2019].

## Enllaços externs

* Ana Caterina Morariu a Internet Movie Database (anglès) en (anglès)
# Robert Henry Dicke

Robert Henry Dicke (Saint Louis, Missouri, 6 de maig de 1916 - 4 de març de 1997, Princeton, Nova Jersey) fou un físic experimental estatunidenc, que va fer importants contribucions en astrofísica, física atòmica, cosmologia i gravitació.

## Biografia

Dicke va acabar la seva llicenciatura a la Universitat de Princeton i el seu doctorat, el 1939, a la Universitat de Rochester en física nuclear.
Durant la Segona Guerra Mundial va treballar al laboratori de radiació de l'Institut Tecnològic de Massachusetts on es va implicar en el desenvolupament del radar i disseny el radiòmetre de Dicke, un radiòmetre de microones. Ell ho va fer servir per determinar un límit en la temperatura de la radiació de Radiació còsmica de fons, des de la teulada del laboratori de recerca, de menys de 20 kèlvins.
El 1961 va desenvolupar, juntament amb Carl Brans, la teoria de Brans-Dicke, una variant de la relativitat general d'Einstein que postulava una variació de la constant de gravitació universal en funció del temps. La teoria va ser refutada a la fi dels anys 1970, ja que les observacions no concordaven amb les prediccions de la teoria.

## Referències

* ↑ William Happer, Jim Peebles i David Todd Wilkinson «Obituary: Robert Henry Dicke». Physics Today, 50, 9, 01-09-1997, pàg. 92–94. Arxivat de l'original el 2013-10-12. Bibcode: 1997PhT....50i..92H. DOI: 10.1063/1.881921 [Consulta: 10 febrer 2015]. Arxivat 2013-10-12 a Wayback Machine.

## Bibliografia

* Oxford University Press (1999). A Dictionary of Scientists. Oxford Paperbacks. ISBN 0192800868.

## Enllaços externs

* Biografia de Robert Henry Dicke
# Graller de Comafaió

El Graller de Comafaió és un avenc al terme municipal de Sant Esteve de la Sarga, al Pallars Jussà. És a 1.427 m. alt. a la part central del Montsec d'Ares. És al nord del cim de Sant Alís, bastant a prop, i al nord-oest del Picó Bernat. Queda a l'esquerra del barranc d'Alzina.

## Bibliografia

* DE VALLES, Jordi. "Graller de Comafaió". Dins Catàleg Espeleològic de Catalunya. Volum I. Alta Ribagorça. Pallars Jussà. Pallars Sobirà. Vall d'Aran. Barcelona: Espeleo Club de Gràcia, 2008

## Enllaços externs

* Institut Cartogràfic de Catalunya
# Perlesta fusca

Perlesta fusca és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Arkansas, Missouri i Oklahoma.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ Poulton & Stewart, 1991. Mem. Am. Entomol. Soc. 38:40.
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Arkansas County, Arkansas (anglès)
* ↑ Stoneflies of the United States - Stoneflies of Logan County, Arkansas (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Stoneflies of the United States - Stoneflies of Oklahoma (anglès)
* ↑ Flyfishing Entomology - North American Stoneflies (anglès)
* ↑ NatureServe (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.
# Llebrer polonès

El llebrer polonès (en polonès Chart Polski, pronunciat heart poll-ski) és una raça de gos llebrer originària de Polònia.

## Història

S'originen a Polònia, segurament a partir del llebrer asiàtic, tipus Saluki. No han estat criats des del llebrer anglès (greyhound).

## Aparença

Aquesta raça té un pèl curt que pot ser de diferents colors; el mantell és una mica més pesat que en un llebrer anglès i es fa encara més gruixut a l'hivern.

## Temperament

Tenen algunes similituds amb altres llebrers com el fet que no són especialment actius, tret que tinguin una raó per ser-ho, com córrer per caçar una presa. No obstant això, té grans diferències amb els típics llebrers: poden ser molt territorials a més de molt agressius, en haver estat criats per caçar llops. Tenen un fort instint de bandada i no sempre accepten nous gossos a casa. Poden ser molt bons guardians a casa, creant llaços forts amb els seus amos, en alguns casos, aquest llaç és tan fort que no accepten persones estranyes a casa.
Gaudeixen d'un règim amb bona quantitat d'exercici, caminant diàriament per aconseguir-ho. Els encanta córrer i, si no poden utilitzar-se per a la caça (en molts llocs està prohibit per a aquesta raça), poden participar en esports com el coursing i la cursa de llebrers. En l'entretemps entre ambdues activitats el que més els agrada és estar tombats en sofàs o llits. Són obedients i fàcils d'entrenar, encara que poden ser tossuts i desobedients, no sent la millor raça per a amos novells. Necessiten una socialització primerenca i ferma i una clara orientació per part dels seus amos.

## Salut

No se li coneixen trastorns genètics. Hi ha hagut casos de càncer i algunes patologies coronàries. Viuen de 10 a 12 anys, fins a un màxim de 15.

## Vegeu també

* Bandada de llops
* Cursa de llebrers
* Gos llebrer

## Enllaços externs

* Chart Polski Association of America
# Dan Butler

Daniel Eugene "Dan" Butler (Huntington, Indiana, 2 de desembre de 1954) és un actor estatunidenc conegut pel seu paper Bob "Bulldog" Briscoe a la sèrie de televisió Frasier.

## Filmografia
### Sèries de televisió (selecció)

* Roseanne: Art (1991–1992)
* Frasier: Robert "Bulldog" Briscoe (1993–2004)
* Caroline in the City: Kenneth Arabian (1995, 1997)
* Hey Arnold!: Veu de Mr. Simmons/pare de Lila (1997–2002)
* From the Earth to the Moon: director de vol de la NASA Eugene Kranz (1998)
* More Tales of the City: Edward Bass Matheson (1998)
* The Mist: Father Romanov (2017)

## Referències

* ↑ «Bulldog Barks» (en anglès). [Consulta: 29 setembre 2019].
* ↑ Robinson, Charlotte; Journalist, ContributorEmmy Award Winning Broadcast. «Dan Butler on LGBT Issues and His New Film "Pearl"» (en anglès), 18-07-2012. [Consulta: 29 setembre 2019].
* ↑ «Dan Butler». IMDB. [Consulta: 29 setembre 2019].
# Hialofana

La hialofana és un mineral de la classe dels silicats, que pertany al grup dels feldespats. Va ser anomenada així y 1855 per Wolfgang Sartorius von Waltershausen del terme grec ύαλος (vidre) i φαίνεσθαι (assemblar-se) en al·lusió a la transparència dels cristalls de hialofana. Dana, a l'any 1892, va classificar la hialòfana com a mineral independent per al seu contingut de potassi i de bari. Actualment es considera una varietat de microclina o ortòclasi amb una quantitat important de bari. Forma part de la sèrie de la celsiana-hialofana i de la sèrie de la hialofama-ortòclasi (membre intermèdi).

## Classificació

Segons la classificació de Nickel-Strunz, la hialòfana pertany a «09.FA - Tectosilicats sense H₂O zeolítica, sense anions addicionals no tetraèdrics» juntament amb els següents minerals: kaliofil·lita, kalsilita, nefelina, panunzita, trikalsilita, yoshiokaïta, megakalsilita, malinkoïta, virgilita, lisitsynita, adularia, anortoclasa, buddingtonita, celsiana, microclina, ortosa, sanidina, rubiclina, monalbita, albita, andesina, anortita, bytownita, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, stronalsita, danburita, maleevita, pekovita, lingunita i kokchetavita.

## Característiques

La hialofana és un silicat de fórmula química (K,Ba)[Al(Si,Al)Si₂O₈]. Cristal·litza en el sistema monoclínic. La seva duresa a l'escala de Mohs és 6 a 6,5.

## Formació i jaciments

La hialofana es troba generalment en ambients de metamorfisme de contacte o associat a magmes. Va ser descrita per primer cop a la pedrera de Lengenbach, Fäld, Vall de Binn, Valais, Suïssa. S'ha descrit a tots els continents exceptuant l'Antàrtida.

## Referències

* ↑ «Hyalophane» (en anglès). Mindat. [Consulta: 7 novembre 2015].
# Animate Records

Animate Records és un segell de música alemany i una botiga en línia amb seu a Großvoigtsberg, Saxònia, fundada el 2002. El seu focus estilístic es basa principalment en el Death Metal i el Black Metal, però també inclou Doom Metal, Grindcore, Crustcore, Metalcore, Power Metal, Pagan Metal i Viking Metal.
Animate Records ha llançat LP, CD, cintes i mexandatge de bandes conegudes com a Unleashed, Purgatory, Grave, Napalm Death, Terrorizer, Vomitory, Cryptopsy, Kataklysm, Lock Up, Control Denied, Belphegor, Samael, Darkened Nocturn Slaughtercult, Coercion, Bloodbath, Krisiun, Blood, Carnage, Kampfar, Master, Agatocles, Hades Almighty, Hate, Agathocles, Sublime Cadaveric Decomposition, Funeral Whore o Katatonia i moltes altres. En els darrers anys, Animate Records s'ha especialitzat en el llançament de LP de vinil.
Sota la submarca "Animate Recorpse", el 20 d'abril de 2014, produirien també marxandatge d'alta qualitat (principalment samarretes) de diverses bandes de metall. Tenint cura que la matèria primera utilitzada no sigui produïda pel treball infantil.

## Enllaços externs

* Animate Records - Lloc web oficial
# Carena de les Viudes

La Carena de les Viudes és una serra situada al municipi de Veciana a la comarca de l'Anoia, amb una elevació màxima de 677 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Grallenia lipi

Grallenia lipi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,6 cm de longitud total i les femelles 1,88.

## Hàbitat

És un peix marí, de clima tropical i demersal.

## Distribució geogràfica

Es troba al Pacífic occidental: Indonèsia.

## Observacions

És inofensiu per als humans.

## Referències

* 1 2 3 Shibukawa, K. & Iwata, A., 2007. Grallenia, a new goby genus from the Western Pacific, with descriptions of two new species (Perciformes: Gobiidae: Gobiinae). Bulletin of National Museum of Nature and Sciences. Ser A (1): 29-49.
* ↑ BioLib (anglès)
* 1 2 3 4 FishBase (anglès)
* ↑ Shibukawa, K. i A. Iwata, 2007. Grallenia, a new goby genus from the western Pacific, with descriptions of two new species (Perciformes: Gobiidae: Gobiinae). Bull. Natl. Mus. Nat. Sci., Ser. A, Suppl. 1:123-136.
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.

## Enllaços externs

* AQUATAB
# Perlesta dakota

Perlesta dakota és una espècie d'insecte plecòpter pertanyent a la família dels pèrlids.

## Distribució geogràfica

Es troba a Nord-amèrica: Dakota del Nord i Dakota del Sud.

## Referències

* ↑ Banks, 1906. Canad. Ent. 38:222.
* ↑ uBio (anglès)
* ↑ Kondratieff & Baumann, 1999. Proc. Entomol. Soc. Wash. 101(2):326.
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of North Dakota (anglès)
* ↑ GBIF (anglès)
* ↑ Flyfishing Entomology - North American Stoneflies (anglès)
* ↑ NatureServe (anglès)
* ↑ Plecoptera Species File (Version 1.1/4.0) (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Discover Life (anglès)
* Perlidae Species Listing Arxivat 2011-01-16 a Wayback Machine. (anglès)
# Li Shanlan

Li Shanlan o Li Shan-Lan, en xinès: 李善蘭 (1811-1882) va ser un matemàtic xinès.

## Vida i Obra

Li Shanlan va nàixer en una família benestant d'alts funcionaris de la província de Zhejiang. Va estudiar en escoles privades tradicionals i va demostrar-se diligent i efectiu. Als nou anys ja va començar a estudiar els nou capítols de les arts matemàtiques, un llibre de matemàtiques del segle I que ha dominat les matemàtiques xineses. Als catorze anys va començar a estudiar el sis primers llibres dels Elements d'Euclides, que Matteo Ricci i Xu Guangqi havien traduït al xinès en el segle xvi.
Uns anys després, un cop passats els seus exàmens oficials al seu departament, va anar a la capital de la província, Hangzhou per fer el seu examen provincial, que no va superar pel seu baix coneixement de la poesia i la prosa. Tot i així, na va perdre el temps i va aprofitar per comprar llibres de matemàtiques que no tenia al seu lloc d'origen i amb els que va poder estudiar astronomia i trigonometria.
Els sagnants esdeveniments de les Guerres de l'Opi van fer créixer en ell un sentiment nacionalista, compromès amb el poble i contrari a la governant Dinastia Qing. El 1852, fugint de les guerres, va marxar a Xangai. En els vuit anys que hi va romandre, va entrar en contacte amb els missioners occidentals i, particularment, amb el reverend Alexander Wylie, juntament amb el qual va emprendre les traduccions al xinès de llibres d'Augustus De Morgan, de William Whewell i d'Elias Loomis. Però la traducció que va tenir més influència a la Xina va ser la dels nou llibres restants dels Elements d'Euclides, probablement feta des de la versió d'Henry Billingsley (1570).
Després d'uns anys a Nanjing, on va treballar pels governants provincials, va ser nomenat el 1864 professor de la recent fundada Escola d'Interprets (Tongwen Guan) a la capital, Beijing. Va ser el professor en cap de la seva Divisió d'Astronomia i Matemàtiques fins a la seva mort.
La seva influència en l'occidentalització de la ciència xinesa va ser decisiva.

## Referències

* ↑ Yusheng, pàgina 345.
* ↑ Yusheng, pàgina 346.
* ↑ Yusheng, pàgina 347.
* ↑ Yusheng, pàgina 349.
* ↑ Xu, pàgina 16.
* ↑ Yusheng, pàgina 360.

## Bibliografia

* Hung, Wan-sheng. Li Shanlan: The Impact of Western Mathematics in China During the Late 19th Century (en (anglès)). Nova York: University Microfilms, 1991.
* Xu, Yibao «The first Chinese translation of the last nine books of Euclid's Elements and its source» (en (anglès)). Historia Mathematica, Vol., Num. 1, 2005, pàg. 4-32. DOI: 10.1016/j.hm.2003.12.002. ISSN: 0315-0860.
* Yusheng, Wang. «Li Shanlan: Forerunner of Modern Science in China.». A: Fan Dainian, Robert S. Cohen (eds.). Chinese Studies in the History and Philosophy of Science and Technology (en (anglès)). Kluwer Academic Publishers, p. 345-368.

## Enllaços externs

* O'Connor, John J.; Robertson, Edmund F. «Li Shanlan» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Districte de Faisalabad

El districte de Faisalabad (urdú ضلع فیصل آباد) és una divisió administrativa del Panjab (Pakistan) amb capital a Faisalabad antiga Lyallpur (que va prendre el seu nom de l'antic governador del Panjab Sir Charles James Lyall, el 1880). Fins a l'abolició de les divisions el 2000 va formar part de la divisió de Faisalabad.
El districte es va formar l'1 de desembre de 1904 com a districte de Lyallpur i van canviar el nom el 1977.
El districte va perdre l'antic tehsil de Toba Tek Singh el 1982, que va formar un districte separat.
Segons el cens del 1998 la població era de 5.429.547 habitants (42% a la capital). La superfície (després de 1982) era de 2.210 km². El 2001 Faisalabad va ser constituït com a ciutat-districte.
Fins al 2001 estava format per sis tehsils:
* Faisalabad (Ciutat)
* Faisalabad (Sadar)
* Chak Jhumra
* Jaranwala
* Samundri
* Tandlianwala
Després del 2001 va quedar dividit en vuit towns (ciutats):
* Lyallpur
* Madina
* Jinnah
* Iqbal
* Samundri
* Tandianwala
* Jaranwala
* Chak Jhumra

## Enllaços externs

* Faisalabad District
* Ciutat districte Arxivat 2006-08-13 a Wayback Machine.